ولأن للعفاريت في مصرنا تراث عظيم، ولكل مواطن عفريت، لعلنا نعرف من خلال التفسير العفريتي لأزماتنا أننا 160 مليون نسمة، وهذا سر كل مآسينا، طب وقسمًا بالمرار اللي احنا طافحينه.. احنا شعب معمول له عمل، مخلينا مزدوجي المعايير، والعدد ومشكلاتنا كلها أصلها مشاركة الجن لنا كل مرافقنا، ولا يجب أن نحاكم محسن شعلان، ولا فاروق بك حسني الوزير الفنان، ولا ضباط التعذيب في الداخلية، ولا الحرس الجامعي اللي مش عايز يرحل عن جامعتنا خوفًا من "حريقة" كما قال هاني هلال وزير التعليم العالي، ولكن علينا الاعتراف بأننا شعب "ملبوس"، والجن يستخدمنا كـ"ركوبة" يقولون في ريف مصر: وركبه ستين عفريت، كأنه أتوبيس عفاريت!